Amaphoyisa aqinisekise ukuthi uThembisile Yende wabulawa | News24Amaphoyisa aqinisekise ukuthi uThembisile Yende wabulawa2017-06-06 07:29Johannesburg – Imiphumela yokuhlolwa kwesidumbu sikalowo owayesebenza kwa-Eskom, uThembisile Yende, itshengise ukuthi wathola ukulimala ekhanda nasemqaleni ngaphambi kokuthi ashone, kuqinisekisa amaphoyisa.Okhulumela amaphoyisa uCaptain Kay Makhubele utshele iNews24 ukuthi icala lisaphenywa.“Siguqule icala ngokushona komuntu salenza kwaba ngelokubulala, kanti sinxusa noma ngabe ngubani ongaba nolwazi ukuba aphumele obala,” esho.UYende, 29, wangcwatshwa ngoMgqibelo.OLUNYE UDABA: Uzobekwa ekhaya lakhe lokugcina uThembisile YendeIsidumbu sakhe satholakala ehhovisi lakhe kwa-Eskom, eSprings, ngomhlaka-27 Meyi. Kwase kuphele izinsuku ezingaphazu kweyishumi adabuka.Isidumbu satholakala ngemuva kokuthi ezinye izisebenzi zikhale ngephunga elingabekezeleki eliqhamuka ehhovisi lakhe.Ngesikhathi kubuzwa ukuthi kwenzeka kanjani ukuthi kungabi khona muntu oqaphelayo ukuthi ihhovisi likaYende solokhu lakhiywa ngemuva kokuduka kwakhe, okhulumela u-Eskom uKhulu Phasiwe wathi: “Ihhovisi lakhe lisendaweni eqhelile.”"Lingaphandle kwaseSprings. Alifani namahhovisi ajwayelekile okuphithiza abantu kuwo zonke izinsuku.”
